Polisieman help glo moordenaar ontsnapFoto: SAPD, Facebook Brig. Vish Naidu, woordvoerder van die polisie, het gesê konst. Conright Dick Jack (30) is daarvan aangekla dat hy ŉ misdadiger help ontsnap het. Die saak is tot Dinsdag uitgestel. Volgens Naidu het Jack glo Maandag vir Kagiso Ledwaba gehelp om uit die hooggeregshof in Palm Ridge, Johannesburg, te ontsnap. Ledwaba is voorheen saam met twee ander verdagtes skuldig bevind aan die moord op Uwe Gembala. Naidu wou egter nie bekendmaak hoe Ledwaba ontsnap het nie. “Ek kan nie die omstandighede van die ontsnapping bekendmaak nie. Al wat ons kan sê, is dat Jack glo bystand verleen het met die ontsnapping en die ondersoekspan soek sedertdien onverpoos na Ledwaba,” het hy gesê. Naidu het ŉ beroep gedoen op mense om enige inligting oor waar Ledwaba hom dalk bevind by CrimeStop, 0860 010 111, aan te meld.